Oakley Radar tot die redding!
JY LEES NOU Oakley Radar tot die redding!
Een vir een is die Chileense myners - elk met 'n modieuse Oakley-sonbril vir beskerming - uit die donker skag gelig. Ons vermoed hierdie gaan die sonbril van die oomblik word...
Danksy 'n Chileense joernalis het dié sonbrilvervaardiger die ekwivalent van sowat R279 miljoen se advertensietyd gekry. Hy het die private gesondheidsversekeraar van Chile, ACHS (Association Chilena de Seguridad) aanberaai om Oakley te kontak vir oogbeskerming. Hulle het dadelik 35 Oakley Radar®-sonbrille van sowat R3 000 elk geskenk. Selfs die Chileense Minister van Mynwese en die leier van die reddingspoging, Laurence Golborne, het een gedra om sy solidariteit met die myners te wys.
Die Burger berig dat "Super" Mario Sepulveda Espina vir die beste blootstelling vir Oakley gesorg het aangesien beeldmateriaal van sy redding oor en oor wêreldwyd gewys is.
Dié spesifieke sonbrilmodel (R2 100) is al vir jare lank 'n gunsteling vir professionele fietsryers soos Lance Armstrong, skiërs, gholfspelers en selfs Hollywoodsterre soos Jon Favreau van Couples Retreat.